Raimondas Matemaitis

Raimondas Matemaitis (g. 1965 m. rugsėjo 7 d. Trumpiškiuose, Tauragės rajonas) – Lietuvos ir Tauragės rajono politinis bei visuomenės veikėjas.

 Biografija 
1984 m. baigė Tauragės raj. Žygaičių vidurinę mokyklą, 1984–1986 m. tarnavo TSRS kariuomenėje, 1991 m. baigė Lietuvos žemės ūkio akademiją, miškų ūkio inžinierius, 1998 m. Vilniaus universitete baigė profesines studijas ir įgijo socialinio darbuotojo kvalifikaciją.

1991 m. Tauragės miškų urėdijos Žygaičių girininkijos girininko pavaduotojas. 1995 m. Tauragės rajono savivaldybės Globos ir rūpybos skyriaus vedėjas. 2002–2007 m. vadybininkas, individualios įmonės direktorius. 

2007–2008 m. Tauragės rajono savivaldybės mero pavaduotojas. 2008–2010 m. Tauragės apskrities viršininko pavaduotojas.

Pripažintas nukentėjusiu dėl 2008 m. birželį vykusio konflikto su nusikalstamo pasaulio autoritetu A. Pukeliu–Šviniumi, kuomet šis supyko, kad prieš jį žvyrkeliu važiuojantis tuometis vicemeras sukėlė „dulkių debesį“. Švinius prieš R. Matemaitį naudojo fizinę jėgą, grasino susidorojimu, apspjovė automobilio langą, reikalavo nuplauti jo „Mercedes Benz“. Už šį ir kitus nusižengimus Aukščiausias Teismas Pukeliui skyrė 19 400 litų baudą.https://www.lrytas.lt/lietuvosdiena/kriminalai/2010/06/10/news/svinius-nuo-baudos-neissisuko-4353437/

2010–2014 m. Tauragės miškų urėdijos vyr. inžinierius. 2014–2017 m. bendrovės „Lindstrom“ Klaipėdos padalinio vadovas, 2017–2018 m. – šios įmonės vadovas Baltarusijoje. Nuo 2019 m. Valstybinės miškų urėdijos Tauragės regioninio padalinio vadovashttps://archive.today/20190630021336/https://www.vivmu.lt/lt/darba-pradejo-konkursa-laimeje-valstybiniu-misku-uredijos-taurages-ir-silutes-regioniniu-padaliniu-vadovai/.

1995 m., 2003–2008 m., 2011–2015 m. ir nuo 2019 m. Tauragės rajono savivaldybės tarybos narys.

Tėvynės sąjungos Tauragės rajono skyriaus narys.2011 m. Lietuvos savivaldybių tarybų rinkimai 

Sutuoktinė Rita, vaikai Julija, Paulius, Liucija, Patricija.2008 m. Lietuvos Respublikos Seimo rinkimai - Tėvynės sąjunga - Lietuvos krikščionys demokratai - Iškelti kandidatai 

 Šaltiniai 

Kategorija:Tauragės politikai
Kategorija:Lietuvos miškininkai
Kategorija:Lietuvos miškų inžinieriai